Publication: Magyar Közlöny
Issue: MK-2011-55 (Year: 2011, Number: 55)
Era: contemporary
Section: 1. melléklet a 25/2011. (V. 26.) NFM rendelethez
Paragraph Index: 95

1. melléklet a 25/2011. (V. 26.) NFM rendelethez Az R. 1. számú mellékletének módosítása Az R. 1. számú melléklete a következõ 8. ponttal egészül ki: „8. A III B. ÉS IV. SZAKASZRA VONATKOZÓ TÍPUS-JÓVÁHAGYÁSI KÖVETELMÉNYEK 8.1. Ez a pont azokra az elektronikus vezérlésû motorokra vonatkozik, amelyek mind az üzemanyag-befecskendezés mennyiségét, mind idõzítését elektronikusan vezérlik (a továbbiakban: motorok). Ez a pont a motoron az e melléklet 4.1.2.5. és 4.1.2.6. pontjában meghatározott kibocsátási határértékeknek való megfelelés érdekében használt technológiától függetlenül alkalmazandó. 8.2. Fogalommeghatározások E pont alkalmazásában: 8.2.1. kibocsátáscsökkentõ stratégia: a kibocsátáscsökkentõ rendszer egy kibocsátáscsökkentõ alapstratégiával és kibocsátáscsökkentõ segédstratégiákkal való kombinációja, amely vagy a motor, vagy annak a nem közúti mozgó gép általános kialakításának részét képezi, amelybe a motort beszerelték; 8.2.2. reagens: bármely olyan fogyó vagy nem újratermelõdõ anyag, amelyre a kipufogógáz-utókezelõ rendszer hatékony mûködése érdekében van szükség, illetve amelyet erre használnak. 8.3. Általános követelmények 8.3.1. A kibocsátáscsökkentõ alapstratégiára vonatkozó követelmények 8.3.1.1. A kibocsátáscsökkentõ alapstratégiát, amely a motor üzemeltetése alatti teljes fordulatszám- és nyomatéktartományban aktív, úgy kell kialakítani, hogy a motor megfeleljen az ebben az irányelvben foglalt rendelkezéseknek. 8.3.1.2. Minden olyan kibocsátáscsökkentõ alapstratégia tilos, amely különbséget tud tenni a szabványosított típus-jóváhagyási vizsgálat alatti és egyéb üzemeltetési körülmények melletti motormûködés között, és ennélfogva a típus-jóváhagyási eljárás lényeges körülményeihez képest eltérõ körülmények melletti mûködés esetében alacsonyabb kibocsátáscsökkentõ teljesítményt eredményez. 8.3.2. A kibocsátáscsökkentõ segédstratégiára vonatkozó követelmények 8.3.2.1. Kibocsátáscsökkentõ segédstratégiát lehet használni motorokban vagy nem közúti mozgó gépekben, feltéve, hogy a segédstratégia aktív állapotban – bizonyos környezeti vagy üzemeltetési körülményekre adott válaszként – módosítja ugyan a kibocsátáscsökkentõ alapstratégiát, de állandó jelleggel nem csökkenti a kibocsátáscsökkentõ rendszer hatékonyságát.

Source: https://magyarkozlony.hu/hivatalos-lapok/377e6cc0b5bf15c539b83b411abe202778b0df77/dokumentumok/c1ba1061c923be2f8bc15f54da03ddf6dab6c4c9/letoltes